34567E N E RO 1 5 , 2 0 1 2 Marso 12-18 Ti Masursurotayo iti 'Balabala ti Kinapudno' PANID 3 DAGITI KANTAEN: 107, 13 Marso 19-25 Panangipaay iti Amin-Kararua a Sakripisio ken Jehova PANID 13 DAGITI KANTAEN: 66, 56 Marso 26-Abril 1 Naarian a Kinapadi a Pakagunggonaan ti Sangatauan PANID 23 DAGITI KANTAEN: 60, 102 Dadakkel Letrana nga Edision PASET 2
34567 JANUARY 15, 2012 PANGGEP DAYTOY A MAGASIN, Ti Pagwanawanan, nga idaydayaw ni Jehova a Dios, ti Soberano nga Agturay iti uniberso. Idi nagkauna a panawen, agpuesto ti maysa a tao iti pagwanawanan tapno makitana dagiti mapaspasamak iti adayo. Umasping iti dayta, ipakita daytoy a magasin ti kaipapanan dagiti pasamak iti lubong maitunos kadagiti padto ti Biblia. Liwliwaenna amin a tattao babaen ti naimbag a damag a ti Pagarian ti Dios, a maysa a pudpudno a gobierno idiay langit, asidegen a pagpatinggaenna ti amin a kinadakes ken pagbalinenna a paraiso ti daga. Parparegtaenna dagiti tattao a mamati ken Jesu-Kristo, a natay tapno magun-odtayo ti biag nga agnanayon, ken agturturay itan kas Ari iti Pagarian ti Dios. Manipud pay idi 1879 nga ipabpablaak dagiti Saksi ni Jehova daytoy a magasin ken awan pakainaiganna iti politika. Naibatay daytoy iti Biblia. Saan a mailaklako daytoy a publikasion. Naipablaak daytoy kas paset ti sangalubongan a trabaho a panangisuro iti Biblia a supsuportaran dagiti boluntario a donasion. Malaksid no adda sabali a naipakita, dagiti teksto iti Biblia ket naadaw iti Baro a Lubong a Patarus ti Nasantuan a Kasuratan. PANG GEP DAGITI MAADAL NGA ARTIKULO MAADAL NGA ARTIKULO 3, 4 Ipaannurot idi ti Mosaiko a Linteg nga agidaton dagiti Israelita ken Jehova. Ngem saanen nga an-annuroten dagiti Kristiano dayta a Linteg. Namnamaen ni Jehova nga ipakitatayo ti panagyamantayo kenkuana iti sabali a pamay-an. Ilawlawag daytoy nga artikulo no kasano a matulongannatayo ti Mosaiko a Linteg a mangaramid iti dayta. MAADAL NGA ARTIKULO 5 Ti kangrunaan a kasapulan dagiti tattao ket ti pannakai- kappiada iti Dios. Ilawlawag daytoy nga artikulo no ka- sano a maibanag dayta a pannakaikappia iti tulong ti na- arian a kinapadi ken no kasano a magunggonaantayo. The Watchtower (ISSN 0043-1087) is published semimonthly by Watchtower Bible and Tract Society of New York, Inc.; M. H. Larson, President; G. F. Simonis, Secretary-Treasurer; 25 Columbia Heights, Brooklyn, NY 11201-2483, and by Watch Tower Bible and Tract Society of the Philippines, Inc., PO Box 2044, 1060 Manila. Periodicals Postage Paid at Brooklyn, NY, and at additional mailing offices. 2012 Watch Tower Bible and Tract Society of Pennsylvania. All rights reserved. Printed in Japan. Vol. 133, No. 2 Semimonthly ILOKO
Ti Masursurotayo iti 'Balabala ti Kinapudno' "[Addaankayo iti] balabala iti pannakaammo ken iti kina- pudno nga adda iti Linteg." - ROMA 2:20. BIROKEM TI SUNGBAT DAGITOY A SALUDSOD: Ania ti iladladawan dagiti sakripisio nga impaalagad ti Mosaiko a Linteg? Ania ti pagpadaan ti dadduma a daton dagiti Israelita ken ti daton dagiti Kristiano ita? Ania dagiti sakripisio nga awaten wenno saan nga awaten ni Jehova? NO SAAN a gapu kadagiti naipaltiing a surat ni apostol Pab- lo, ditay koma matarusan ti kinapateg ti adu nga aspeto ti Mo- saiko a Linteg. Kas pagarigan, iti suratna kadagiti Hebreo inlawlawagna a ni Jesus ket "matalek a nangato a padi" a na- mimpinsan a nangidaton iti "pangikappia a sakripisio" tapno dagidiay mangipakita iti pammati magun-odda ti "agnanayon a pannakaispal." (Heb. 2:17; 9:11, 12) Inlawlawagna pay a ti tabernakulo ket "anniniwan [laeng] ti nailangitan a bam- banag" ket ni Jesus ti Mangibabaet iti 'tulag a nasaysaya- at' ngem iti Linteg ni Moises. (Heb. 7:22; 8:1-5) Kas idi 1. Apay a rumbeng a matarusantayo ti kinapateg ti Mosaiko a Linteg? PASET 2 TI PAGWANAWANAN - ENERO 15, 2012 3
kaaldawan ni Pablo, nagpateg met kadagiti Kristiano ita dagi- ti kasta a pannakailawlawag ti Linteg. Tulongannatayo dagita nga ad-adda a mangipateg kadagiti inaramid ti Dios para ka- datayo. 2 Ti dadduma a linaon ti surat ni Pablo kadagiti Kristiano idiay Roma ket agpaay kadagiti Judio a Kristiano nga agnana- ed sadiay ken nasursuruan iti Mosaiko a Linteg. Kinunana a yantangay ammoda ti Linteg, adda bentahada ta addaandan iti "balabala iti pannakaammo ken iti kinapudno" maipapan ken ni Jehova ken kadagiti nalinteg a prinsipiona. Matarusan ken ipatpategda ti 'balabala ti kinapudno. Isu a kas kadagiti nag- kauna a matalek a Judio, maiwanwan ken maisuroda dagidiay awanan pannakaammo iti Linteg nga inted ni Jehova iti ilina. - Basaen ti Roma 2:17-20. DAGITI MANGILADAWAN ITI DATON NI JESUS 3 Tapno matarusantayo dagiti panggep ni Jehova, kasapulan- tayo ti balabala ti kinapudno a tinukoy ni Pablo. Napateg pay laeng agingga ita dagiti prinsipio iti Mosaiko a Linteg. Am- muentayo ngarud ti maysa nga aspeto dayta a Linteg - no ka- sano a dagiti nagduduma a sakripisio ken daton inturongna da- giti napakumbaba a Judio ken ni Kristo ken tinulonganna ida 2. Ania ti bentaha dagiti Judio a Kristiano no idilig kadagiti Gentil? 3. Ania ti magunggonatayo no adalentayo ti maipapan kadagiti sakripisio da- giti Judio? 4 TI PAGWANAWANAN - ENERO 15, 2012 PASET 2
a mangtarus kadagiti inkalikagum ti Dios. Ken gapu ta saan a pulos a nagbaliw dagiti kangrunaan a kalikaguman ni Jehova kadagiti adipenna, ammuentayo met no kasano a dagiti linteg nga intedna kadagiti Israelita mainaig kadagiti sakripisio ken daton tulongannatayo a mangsukimat iti kalidad ti sagrado a panagserbitayo. - Mal. 3:6. 4 Adu nga aspeto ti Mosaiko a Linteg ti mangipalagip kada- giti nagkauna a Judio a managbasolda. Kas pagarigan, asino- man a mangsagid iti bangkay ti tao masapul a dalusanna ti ba- gina. Tapno maaramid dayta, maysa a nasalun-at a nalabaga a baka ti maparti ken mapuoran. Mausar ti naurnong a dapona para iti "danum a pangdalus." Iti maikatlo ken maikapito nga aldaw kalpasan a nagbalin a narugit ti maysa, maiwarsi kenkuana dayta a danum tapno madalusan. (Num. 19:1-13) Naipalagip met kadagiti Judio nga amin ket nayanak nga im- perpekto ken addaan basol gapu ta ti babai a nagpasngay ket maibilang a narugit iti sumagmamano nga aldaw. Kalpasanna, masapul nga agidaton para iti pannakapakawan ti basol. - Lev. 12:1-8. 5 Iti dadduma a kasasaad, masapul nga agidaton dagiti Ju- dio kadagiti animal tapno mapakawan dagiti basolda. Ammoda man wenno saan, dagiti sakripisio a naidaton iti tabernakulo, 4, 5. (a) Ania ti impalagip ti Mosaiko a Linteg iti ili ti Dios? (b) Ania ti iladladawan dagiti sakripisio nga impaannurot ti linteg ti Dios? PASET 2 TI PAGWANAWANAN - ENERO 15, 2012 5
ken idi agangay, iti templo ket "anniniwan" ti perpekto a da- ton ni Jesus. - Heb. 10:1-10. UMISO A KABABALIN ITI PANAGIDATON 6 Inkalikagum ni Jehova kadagiti Israelita nga agidatonda la- eng kadagiti animal a "nasalun-at" - saan a bulsek, nadangran, masakit, wenno awan depektona. (Lev. 22:20-22) No agidaton- da kadagiti bunga wenno bukbukel para ken Jehova, masapul nga 'umuna a bungbunga,' ti "kasayaatan" kadagiti apitda. (Num. 18:12, 29) Saan nga awaten ni Jehova dagiti tedtedda a daton. Ti kasayaatan a daton nga animal dagiti Israelita ilad- ladawanna ti awan pakapilawanna ken di namulitan a sakripi- sio, ken ti panangisakripisio ni Jehova iti kasayaatan ken ka- patgan kenkuana tapno mawayawayaan ti sangatauan manipud basol ken ipapatay. - 1 Ped. 1:18, 19. 7 No ti maysa nga agidaton ket naimpusuan nga agyaman ken Jehova gapu iti kinaimbagna, saan kadi a maragsakan a mangipaay iti kasayaatan nga adda kenkuana? Nakadepende iti maysa ti kalidad ti datonna. Ngem ammona a saan a maay-ayo ti Dios iti daton nga adda depektona ta ipamatmat dayta nga ibilangna a pormalidad laeng wenno makapadagsen pay ketdi ti panagdatonna. (Basaen ti Malakias 1:6-8, 13.) Dayta ti 6, 7. (a) Ania ti masapul a laglagipen dagiti Israelita no agidatonda? Ania ti iladawan ti makaay-ayo a sakripisio? (b) Ania dagiti mabalin nga isaludsod- tayo iti bagitayo? 6 TI PAGWANAWANAN - ENERO 15, 2012 PASET 2
mangtignay kadatayo a mangutob iti panagserbitayo iti Dios: 'Apay nga agserserbiak ken Jehova? Masapul kadi a balbaliwak ti pamay-an a panagserbik? Ipapaayko kadi kenkuana ti kasa- yaatan?' 8 Mabalin a boluntario nga agidaton ti maysa nga Israelita kas panagyaman ken Jehova wenno boluntario a mangipaay iti daton a mapuoran tapno magun-od ti anamongna. Kadagita a kasasaad, saan a nadagsen ti riknana a mangidaton ken Jeho- va iti kasayaatan nga animal. Saantayo a mangipapaay ita ka- dagiti literal a daton nga impaannurot ti Mosaiko a Linteg ngem adda sabali a daton nga ipapaaytayo. Us-usarentayo ti tiempo, pigsa, ken sanikuatayo nga agserbi ken Jehova. Tinu- koy ni apostol Pablo ti "publiko a panangideklara" iti namna- matayo ken ti "panagaramid iti naimbag ken ti panangiranud iti bambanag iti sabsabali" kas daton a makaay-ayo iti Dios. (Heb. 13:15, 16) Ti kababalin, wenno riknatayo, nga agserser- bi ipakitana no kasano kadakkel ti panagyamantayo ken Jeho- va gapu iti amin nga impaayna kadatayo. Isu a kas kadagiti Is- raelita, masapul a sukimatentayo ti kababalin ken motibotayo nga agserserbi iti Dios. 9 Iti dadduma a situasion, ikalikagum ti Mosaiko a Linteg iti maysa a nakabasol a mangidatag iti daton gapu iti basol 8, 9. Ania ti maadaltayo iti kababalin dagiti Israelita nga agidaton? PASET 2 TI PAGWANAWANAN - ENERO 15, 2012 7
wenno salungasing. Gapu ta maikalikagum dagita, adda ngata gundaway a mapilitan laeng nga agidaton? (Lev. 4:27, 28) Saan no talaga a kayatna a taginayonen ti nasayaat a relasionna ken Jehova. 10 Umasping iti dayta, mabalin a masairtayo ti maysa a kab- sat a ditay mapupuotan wenno gapu ta ditay naannad. Maba- lin nga ibaga ti konsiensiatayo a nagkamalitayo. No talaga a kayattayo a maparagsak ni Jehova, ditay kadi aramiden ti amin a kabaelantayo a mangilinteg iti kamalitayo? Kaipapanan day- ta ti naimpusuan a panagpadispensar iti nasairtayo wenno pa- nagpatulong kadagiti naayat a panglakayen no nakaaramidtayo iti nadagsen a basol. (Mat. 5:23, 24; Sant. 5:14, 15) Gapuna, masapul nga agtignaytayo a mangilinteg iti basoltayo iti kab- sattayo wenno iti Dios. Kasla panangaramid dayta iti "sakripi- sio." Ngem no situtuloktayo a mangaramid iti dayta, mapasub- litayo ti nasayaat a relasion ken ni Jehova ken iti kabsattayo, ken maaddaantayo iti nadalus a konsiensia. Dagita ti mangipa- talged kadatayo a ti pamay-an ni Jehova ti kasayaatan. 11 Maibilang a pakikaykaysa a daton ti dadduma a sakripi- sio nga ipaannurot ti Mosaiko a Linteg. Iladawan dayta ti pan- 10. Ania a "sakripisio" ti mabalin nga aramiden dagiti Kristiano tapno maisubli ti nadadael a relasion? 11, 12. (a) Ania dagiti pakikaykaysa a sakripisio? (b) Ania ti maadaltayo ka- dagiti pakikaykaysa a sakripisio? 8 TI PAGWANAWANAN - ENERO 15, 2012 PASET 2
nakikappia ken Jehova. Daydiay agidaton ken ti pamiliana ka- nenda ti karne ti naidaton nga animal, nalabit iti maysa kada- giti siled a panganan iti templo. Adda bingay ti padi a mangi- daton iti animal ken ti dadduma pay a padi nga agserserbi iti templo. (Lev. 3:1; 7:31-33) Agidaton ti maysa gapu ta kayatna ti maaddaan iti nasayaat a relasion iti Dios. Arigna agsasango a mangan a siraragsak ken sitatalna ti nagidaton, ti pamiliana, dagiti papadi, ken ni Jehova a mismo. 12 Adda pay kadi dakdakkel a pribilehio ngem iti arigna pa- nangawis ken Jehova iti maysa a pannangan sa patganna day- ta? Gagangay laeng nga idasar ti nagsangaili ti kasayaatan iti madaydayaw a sangailina. Dagiti pakikaykaysa a sakripisio ket paset ti balabala ti kinapudno nga adda iti Linteg. Ipakita da- gita a babaen ti dakdakkel a sakripisio ni Jesus, posible a ma- addaan iti nasayaat a relasion iti Namarsua dagidiay agtariga- gay iti dayta. Matagiragsaktayo met ita ti nasayaat a relasion ken Jehova no boluntario nga usarentayo ti sanikua ken pigsa- tayo nga agserbi. DAGITI SAKRIPISO A SAAN NGA AWATEN TI DIOS 13 Siempre, masapul nga umiso ti motibo ti agidaton tapno awaten ni Jehova dagiti sakripisiona nga impaannurot ti Mo- saiko a Linteg. Ngem naglaon ti Biblia kadagiti pagarigan 13, 14. Apay a saan nga inawat ni Jehova dagiti idaton koma ni Ari Saul? PASET 2 TI PAGWANAWANAN - ENERO 15, 2012 9
dagiti sakripisio a saan nga awaten ti Dios. Apay a dina ina- wat dagita? Usigentayo ti dua a pagarigan. 14 Imbaga ni propeta Samuel ken Ari Saul a tiempon a da- daelen ni Jehova dagiti Amalekita. Masapul ngarud nga ikisap- na ida agraman dagiti dinguenda. Ngem idi nangabak ni Saul iti gubat, impalubosna a saan a patayen dagiti soldadona ti ari dagiti Amalekita a ni Agag. Dina met pinapatay dagiti kasaya- atan a dinguenda tapno idatonna kano dagita ken Jehova. (1 Sam. 15:2, 3, 21) Ania ti reaksion ni Jehova? Inlaksid- na ni Saul gapu iti panagsukirna. (Basaen ti 1 Samuel 15: 22, 23.) Ania ti maadaltayo iti dayta? Tapno awaten ti Dios ti sakripisiotayo, masapul nga agtulnogtayo kadagiti bilinna. 15 Adda sabali pay a pagarigan iti libro nga Isaias. Idi kaal- dawan ni Isaias, agidatdaton dagiti Israelita ken ni Jehova tap- no mapakawan dagiti basolda. Ngem agar-aramidda met latta iti dakes isu nga awan serserbi dagiti datonda. "Ania ti pagim- bagan kaniak ti kinaadu dagiti sakripisioyo?" insaludsod ni Jehova. "Huston kaniak dagiti sibubukel a daton a mapuoran a kalakian a karkarnero ken ti taba dagiti napalukmeg nga ani- mal; ket iti dara dagiti urbon a toro ken dagiti kalakian a kor- dero ken dagiti kalakian a kalding saanak a naragsakan. . . . Isardengyon ti mangyeg iti ad-adu pay nga awanan pateg a 15. Ania ti ipakita ti dakes a kababalin ti dadduma nga Israelita nga agidat- daton idi kaaldawan ni Isaias? 10 TI PAGWANAWANAN - ENERO 15, 2012 PASET 2
datdaton a bukbukel. Insienso - nakarimrimon dayta kaniak." Ania ti problema? Kinuna kadakuada ti Dios: "Uray no ma- min-adu nga agkararagkayo, saanak nga umimdeng; dagiti mis- mo nga imayo napnoda iti panagibukbok iti dara. Bugguanyo ti bagbagiyo; dalusanyo ti bagbagiyo; ikkatenyo ti kinadakes dagiti pannakilangenyo manipud sanguanan dagiti matak; su- mardengkayo nga agaramid iti dakes." - Isa. 1:11-16. 16 Saan a maragsakan ni Jehova kadagiti daton dagiti di ag- babbabawi a managbasol. Ngem maragsakan kadagiti kararag ken daton dagidiay sipapasnek nga agtulnog kadagiti bilinna. Ti balabala ti kinapudno nga adda iti Linteg ipakitana kadagi- ti Israelita a managbasolda ken kasapulanda ti pammakawan. (Gal. 3:19) No bigbigenda dayta a kinapudno, matignayda nga agbabawi. Masapul a bigbigentayo met ita a babaen la- eng iti sakripisio ni Kristo a mapakawan dagiti basoltayo. No matarusan ken ipategtayo dayta, 'maragsakan' ni Jehova iti panagserbitayo kenkuana. - Basaen ti Salmo 51:17, 19. MANGIPAKITA ITI PAMMATI ITI DATON NI JESUS! 17 "Anniniwan" laeng dagiti panggep ti Dios ti nakita da- giti Israelita ngem datayo nakitatayo ti kaitungpalan dagita. 16. Ania a sakripisio ti pakaragsakan ni Jehova? 17-19. (a) Kasanotayo a maipakita ti panagyamantayo ken Jehova gapu iti pangsubbot a daton ni Jesus? (b) Ania ti mailawlawag iti sumaganad nga arti- kulo? PASET 2 TI PAGWANAWANAN - ENERO 15, 2012 11
(Heb. 10:1) Dagiti linteg maipapan kadagiti daton isurona ka- dagiti Judio no kasanoda a maaddaan iti nasayaat a relasion iti Dios - naimpusuan nga agyamanda kenkuana, tarigagayanda nga ipaay ti kasayaatan, ken bigbigenda a kasapulanda ti pam- makawanna. Gapu iti Kristiano a Griego a Kasuratan, mata- rusantayo a babaen iti subbot naan-anay nga ikkatento ni Je- hova dagiti epekto ti basol ken uray pay itan maaddaantayo iti nadalus a konsiensia. Anian a nagsayaat a probision ti pang- subbot a daton ni Jesus! - Gal. 3:13; Heb. 9:9, 14. 18 Siempre, tapno magunggonaantayo iti pangsubbot a da- ton, saan laeng a basta matarusantayo dayta. "Ti Linteg nag- balin a manangisurotayo a mangiturong ken Kristo, tapno ma- ideklaratayo a nalinteg gapu iti pammati," insurat ni Pablo. (Gal. 3:24) Ti kasta a pammati ket masapul a mapakuyogan iti aramid. (Sant. 2:26) Pinaregta ngarud ni Pablo dagiti Kristia- no idi umuna a siglo nga iyaplikarda dagiti nasursuroda iti ba- labala ti kinapudno a linaon ti Linteg. Iti kasta, maitunos- da ti konduktada iti kinapudno nga isursuroda. - Basaen ti Roma 2:21-23. 19 Saanen a maikalikagum kadagiti Kristiano ita nga alaga- denda ti Mosaiko a Linteg. Kaskasdi, masapul a mangidatag- da kadagiti sakripisio a makaay-ayo iti Dios. Mailawlawag iti sumaganad nga artikulo no kasanotayo nga aramiden dayta. 12 TI PAGWANAWANAN - ENERO 15, 2012 PASET 2
Panangipaay iti Amin-Kararua a Sakripisio ken Jehova "Aniaman ti ar-aramidenyo, aramidenyo dayta nga amin- kararua a kas maipaay ken Jehova." - COL. 3:23. KITAEM TI SUNGBAT DAGITOY: Kasanotayo a maidayaw ni Jehova kadagiti inaldaw nga aktibidadtayo? Ania dagiti sakripisio nga aramidentayo iti panagdayawtayo iti Dios? Kasanotayo a maidaton ken Jehova dagiti material a sanikuatayo? IDI umuna a siglo C.E., impalgak ni Jehova iti ilina a nagpa- tinggan ti Mosaiko a Linteg gapu iti pangsubbot a daton ni Je- sus. (Col. 2:13, 14) Saanen a kasapulan ken awanen ti pateg- na ti panagidaton kadagiti animal nga inar-aramid dagiti Judio iti ginasgasut a tawen. Naitungpalen ti Linteg ti akemna kas 'manangisuro a mangiturong ken Kristo.' - Gal. 3:24. 2 Di kayat a sawen dayta a saanen nga interesado dagiti Kris- tiano kadagiti daton. Kinapudnona, kuna ni apostol Pedro a kasapulan ti 'panangidaton kadagiti naespirituan a sakripi- sio a makaay-ayo iti Dios baeten ken Jesu-Kristo.' (1 Ped. 2:5) Ken imbatad ni apostol Pablo a ti intero a panagbiag ti 1-3. (a) Ti kadi ipapatay ni Jesus iti kayo a pagtutuokan kaipapananna a sa- anen nga ikalikagum ni Jehova a mangipaaytayo iti aniaman a sakripisio? Ilaw- lawagyo. (b) Ania a saludsod ti tumaud maipapan kadagiti sakripisiotayo? PASET 2 TI PAGWANAWANAN - ENERO 15, 2012 13
maysa a dedikado a Kristiano ket maibilang a "sakripisio." - Roma 12:1. 3 Gapuna, agidatdatontayo ken Jehova no adda banag nga ipaay wenno isakripisiotayo tapno ad-adda a makapagserbitayo kenkuana. Maibatay iti naadaltayo nga impaannurot ni Jeho- va kadagiti Israelita, kasanotayo a masigurado a makaay-ayo kenkuana dagiti datontayo? ITI INALDAW A PANAGBIAG 4 Nalabit ditay matarusan no kasano a dagiti inaldaw nga ak- tibidadtayo ket adda pakainaiganna iti panangipaay kadagiti sakripisio ken Jehova. Kasla awan pakainaiganna kadagiti na- espirituan a banag dagiti trabaho iti balay, homework, pang- gedan, panag-shopping, ken dadduma pay. Ngem no indedi- karmon wenno dandanimon idedikar ti biagmo ken Jehova, nagpateg a laglagipem a dagita nga aktibidad apektaranna ti relasionmo kenkuana. Kristianotayo iti uneg ti 24 nga oras kada aldaw ken masapul nga iyaplikartayo dagiti prinsipio ti Biblia iti amin nga aspeto ti biagtayo. Isu nga imparegta ni Pab- lo: "Aniaman ti ar-aramidenyo, aramidenyo dayta nga amin- kararua a kas maipaay ken Jehova, ket saan a maipaay iti tat- tao." - Basaen ti Colosas 3:18-24. 4. Ania ti rumbeng a laglagipentayo maipapan kadagiti inaldaw nga aktibi- dadtayo? 14 TI PAGWANAWANAN - ENERO 15, 2012 PASET 2
5 Saan a paset ti sagrado a panagserbitayo dagiti inaldaw nga aktibidadtayo. Ngem ti pammaregta ni Pablo nga aramidenta- yo ti bambanag nga 'amin-kararua maipaay ken Jehova' pag- panunotennatayo no kasano ti rumbeng a panagtignaytayo iti amin a tiempo. Kasanotayo ngarud a mayaplikar dayta? Ti kadi panagtigtignay ken panagkawkawestayo ket kanayon a maitu- top iti maysa a Kristiano? Wenno kadagiti inaldaw nga aktibi- dadtayo, mabaintayo kadi a mangibaga a maysatayo a Saksi ni Jehova gapu iti panagtigtignay wenno panagkawkawestayo? Saan koma a mapasamak dayta! Ditay kayat ti mangaramid iti aniaman a pakaibabainan ti nagan ti Dios. - Isa. 43:10; 2 Cor. 6:3, 4, 9. 6 Pagsasaritaantayo no kasano a ti tarigagaytayo a mangara- mid iti bambanag nga 'amin-kararua maipaay ken Jehova' apektaranna ti panagpampanunot ken panagtigtignaytayo iti nagduduma a situasion. Kabayatan dayta, laglagipentayo a ti masapul nga idaton idi dagiti Israelita ken ni Jehova ket ti ka- sayaatan. - Ex. 23:19. NO KASANO A MAAPEKTARAN TI BIAGMO 7 Idi indedikarmo ti biagmo ken Jehova, saan kadi nga in- karim nga usarem ti intero a biagmo nga agserbi kenkuana? 5, 6. Ania dagiti rumbeng nga ikabilangantayo mainaig iti panagtigtignay ken panagkawkawestayo iti inaldaw? 7. Ania ti ramanen ti panagdedikartayo iti Dios? PASET 2 TI PAGWANAWANAN - ENERO 15, 2012 15
Arigna imbagam nga iyun-unam ni Jehova iti amin nga aspe- to ti biagmo. (Basaen ti Hebreo 10:7.) Nasayaat dayta nga ina- ramidmo. Awan duadua a napaneknekam a nagsayaat ti re- sultana no ikagumaam nga ammuen ti pagayatan ni Jehova iti maysa a banag ken agtignayka maitunos iti dayta. (Isa. 48:17, 18) Nasantuan ken naragsak ti ili ti Dios gapu ta iyan-anninawda dagiti galad Daydiay mangisursuro kadakuada. - Lev. 11:44; 1 Tim. 1:11. 8 Maibilang a nasantuan dagiti sakripisio nga indaton dagi- ti Israelita ken ni Jehova. (Lev. 6:25; 7:1) Ti Hebreo a termino a naipatarus a "kinasanto" kaipapananna naisina, wenno ag- paay laeng iti Dios. No kayattayo nga awaten ni Jehova dagiti sakripisiotayo, masapul a liklikantayo ti aniaman a narugit a banag ditoy lubong. Ditay mabalin nga ayaten ti aniaman a ka- gura ni Jehova. (Basaen ti 1 Juan 2:15-17.) Kaipapanan day- ta a liklikantayo ti asinoman wenno aniaman a mamagbalin ka- datayo a narugit iti imatang ti Dios. (Isa. 2:4; Apoc. 18:4) Kaipapananna met a ditay matmatan wenno pampanunoten dagiti narugit ken imoral a bambanag. - Col. 3:5, 6. 9 Imparegta ni Pablo kadagiti kapammatianna: "Dikay lipa- tan ti panagaramid iti naimbag ken ti panangiranud iti bam- 8. Apay a napateg a laglagipentayo nga ibilang ni Jehova a nasantuan dagiti nagkauna a sakripisio? 9. Apay a napateg ti panangtratotayo iti sabsabali? 16 TI PAGWANAWANAN - ENERO 15, 2012 PASET 2
banag iti sabsabali, ta babaen iti kakasta a sakripisio maay-ayo a naan-anay ti Dios." (Heb. 13:16) Gapuna, ibilang ni Jehova a makaay-ayo a sakripisio kenkuana ti panagbalin a naimbag ken panagaramid iti kinaimbag iti sabsabali. Ti naayat a pan- nakaseknan iti sabsabali ti pakabigbigan dagiti pudno a Kris- tiano. - Juan 13:34, 35; Col. 1:10. DAGITI SAKRIPISIO ITI PANAGDAYAW 10 Ti maysa kadagiti pamay-an a maipakitatayo ti kinaimbag iti sabsabali ket ti "publiko a panangideklara iti namnamata- yo." Gunggundawayam kadi ti tunggal oportunidad a manga- saba? Tinukoy ni Pablo dayta a napateg nga aktibidad dagiti Kristiano kas "sakripisio ti panagdaydayaw, kayatna a sawen, ti bunga dagiti bibig a mangaramid iti publiko a panangideklara iti [nagan ti Dios]." (Heb. 10:23; 13:15; Os. 14:2) Nasayaat ngarud a panunotentayo no kasano kaadu ti tiempotayo a ma- ngasaba ken no kasanotayo a maparang-ay ti wagas a pananga- sabatayo. Makatulong iti dayta dagiti paset iti Gimong ti Ser- bisio. Ngem masapul a laglagipentayo a yantangay ti pormal ken di pormal a panangasabatayo ket maibilang a "sakripisio ti panagdaydayaw," paset ti panagdayawtayo, masapul nga ipaay- tayo ti kasayaatan. Nupay agduduma ti kasasaadtayo, ti kaadu 10, 11. Ania ti panangmatmat ni Jehova iti panangasaba ken panagdayawta- yo? Ania ti rumbeng nga epekto dayta kadatayo? PASET 2 TI PAGWANAWANAN - ENERO 15, 2012 17
ti tiempotayo a mangasaba masansan nga ipakitana no kasa- no ti panangipategtayo kadagiti naespirituan a bambanag. 11 Addatayo man iti pagtaengan wenno kongregasion, regu- lar a mangipaaytayo iti tiempo nga agdayaw ken Jehova. Day- ta ti ikalikagumna kadatayo. Pudno, ditayon al-alagaden ti lin- teg ti Sabbath wenno tabtabunuan dagiti piesta idiay Jerusalem. Ngem adda katupag dagita iti biagtayo kas Kristiano. Nupay adu ti trabahotayo iti inaldaw, namnamaen ti Dios nga iwaya- antayo ti agadal iti Biblia, agkararag, ken makigimong. Ken responsabilidad ti ulo ti pamilia nga idaulo ti panagdaydayaw ti pamiliana. (1 Tes. 5:17; Heb. 10:24, 25) Nasayaat ngarud nga isaludsodtayo iti bagitayo, 'Mapasayaatko pay kadi ti pa- nagdayawko iti Dios?' 12 Inkanta ni Ari David ken ni Jehova: "Ti kararagko mai- sagana koma kas insienso iti sanguanam." (Sal. 141:2) Nasa- yaat a panunotentayo no kasano kasansan ti panagkararagtayo ken no ania ti ikarkararagtayo. Ti libro nga Apocalipsis inya- rigna "ti karkararag dagiti sasanto" iti insienso gapu ta dagiti makaay-ayo a kararag agpangatoda ken Jehova a kasla nabang- lo ken makaay-ayo a sayamusom. (Apoc. 5:8) Iti nagkauna nga Israel, ti insienso a regular a maidaton iti altar ni Jehova ket 12. (a) Ania ti kaaspingna ita ti insienso a maidatdaton iti nagkauna a panag- dayaw? (b) Kasano nga arig insienso dagiti kararagtayo? 18 TI PAGWANAWANAN - ENERO 15, 2012 PASET 2
masapul a maitutop ken naisagana a naimbag. Awaten laeng dayta ni Jehova no maitunos kadagiti pagannurotanna. (Ex. 30:34-37; Lev. 10:1, 2) Umasping iti dayta, no dagiti naimpu- suan a kararagtayo ket maitunos iti bilin ni Jehova, masigura- dotayo nga awatenna dagita. PANANGTED KEN PANANGAWAT 13 Dagiti kontribusiontayo para iti sangalubongan a trabaho ket mayarig iti sakripisio, adu man dayta wenno bassit. (Mar. 12:41-44) Idi umuna a siglo C.E., ti kongregasion ti Filipos imbaonna ni Epafrodito idiay Roma tapno asikasuenna dagiti kasapulan ni Pablo. Awit ni Epafrodito ti kuarta a sagut ti kon- gregasion ken Pablo. Saan a dayta ti damo nga impakitada ti kinaparaburda ken Pablo. Dida kayat nga agproblema ni Pablo iti kuarta tapno ad-adu ti tiempona a mangasaba. Ania ti pa- nangmatmat ni Pablo iti dayta a sagut? Imbilangna a "nabang- lo a sayamusom, maawat a sakripisio, a makaay-ayo unay iti Dios." (Basaen ti Filipos 4:15-19.) Inapresiar unay ni Pablo, kasta met ni Jehova, ti kinaparabur dagiti taga-Filipos. 14 Apresiaren met unay ni Jehova dagiti kontribusionta- yo ita para iti sangalubongan a trabaho. Inkarina pay a no 13, 14. (a) Ania ti inaramid ni Epafrodito ken ti kongregasion ti Filipos para ken Pablo? Ania ti panangmatmat ti apostol iti inaramidda? (b) Kasanotayo a matulad ti ulidan ni Epafrodito ken dagiti taga-Filipos? PASET 2 TI PAGWANAWANAN - ENERO 15, 2012 19
kanayon nga iyun-unatayo dagiti interes ti Pagarian, ipaayna ti amin a naespirituan ken material a kasapulantayo. - Mat. 6:33; Luc. 6:38. IPAKITAM TI APRESASIONMO 15 Adu ti panggapuantayo nga agyaman ken Jehova. Saan kadi a rumbeng laeng nga inaldaw nga agyamantayo iti sagut- na a biag? Ipapaayna ti amin a kasapulantayo tapno agbiagta- yo kas iti taraon, kawes, ken pagnaedan agraman ti angin nga ang-angsentayo. Ken adda namnamatayo gapu iti pammatitayo a naibatay iti umiso a pannakaammo. Rumbeng laeng a daya- wentayo ni Jehova ken mangipaaytayo iti sakripisio ti panag- daydayaw gapu iti kinasiasinona ken iti inaramidna para kada- tayo. - Basaen ti Apocalipsis 4:11. 16 Kas naadaltayon iti napalabas nga artikulo, ti pangsubbot a daton ni Kristo ket nagpateg a sagut ti Dios iti sangatauan. Dayta ti kasayaatan a panangipakita ti Dios iti ayatna kadata- yo. (1 Juan 4:10) Kasanotayo a maipakita ti panagyamantayo iti dayta? Kinuna ni Pablo: "Ti ayat nga adda iti Kristo piliten- nakami, agsipud ta isu daytoy ti impatomi, a ti maysa a tao na- tay maipaay iti isuamin; . . . ket isu natay maipaay iti isu- amin tapno dagidiay nga agbiag saanda koman nga agbiag nga 15. Ania ti dadduma a bambanag a pagyamantayo ken Jehova? 16. Kasano a maipakitatayo ti panagyamantayo iti pangsubbot a daton ni Kristo? 20 TI PAGWANAWANAN - ENERO 15, 2012 PASET 2
agpaay iti bagbagida, no di ket agpaay kenkuana a natay ma- ipaay kadakuada ken naibangon." (2 Cor. 5:14, 15) Arigna ibagbaga ni Pablo a no talaga nga ap-apresiarentayo ti di ka- ikarian a kinamanangngaasi ti Dios, usarentayo ti biagtayo a mangidayaw Kenkuana ken iti Anakna. Maipakitatayo ti ayat ken panagyamantayo iti Dios ken ni Kristo babaen ti panag- tulnogtayo ken ti tarigagaytayo a mangasaba ken agaramid ka- dagiti adalan. - 1 Tim. 2:3, 4; 1 Juan 5:3. 17 Mapasayaatmo pay kadi ti panagserbim iti Dios? Kalpa- san a nautob ti adu dagiti naimbag nga inaramid ni Jehova ma- ipaay kadakuada, natignayda a nangaramid kadagiti panagbal- baliw tapno ad-adu ti tiempoda a mangasaba ken makiraman iti dadduma pay a nateokratikuan nga aktibidad. Adda dagiti nag-auxiliary pioneer iti maysa wenno ad-adu pay a bulan iti kada tawen ken dadduma ti nag-regular pioneer. Adda met da- giti timmulong iti panagibangon kadagiti pasdek a mausar iti panagdayaw ken Jehova. Saan kadi a nagsayaat a pamay-an da- gita tapno maipakitatayo ti panagyamantayo? No umiso ti mo- tibotayo nga agyaman, awaten ti Dios dagita a sagrado a pa- nagserbitayo. 18 Adu a Kristiano ti natignay a mangipakita iti panag- yamanda ken Jehova. Maysa kadakuada ni Morena. Nupay 17, 18. Kasano a pinasayaat ti dadduma ti panagserbida ken Jehova? Mang- ted iti pagarigan. PASET 2 TI PAGWANAWANAN - ENERO 15, 2012 21
dimmakkel a Katoliko, adu ti saludsodna maipapan iti Dios ken iti panggep ti biag. Nagbirok iti sungbat iti Katolisismo ken iti pilosopia dagiti taga-Asia. Ngem nasungbatan laeng da- gita idi nakipagadal iti Biblia kadagiti Saksi ni Jehova. Napa- lalo ti panagyamanna iti nasursurona iti Biblia ta nangyeg day- ta kenkuana iti pudno a kinaragsak, isu a kayatna nga usaren ti amin a pigsana nga agserbi ken Jehova. Kalpasan la unay ti bautismona, nagtultuloy a nag-auxiliary pioneer ket idi impa- lubos ti kasasaadna, nag-regular pioneer. Kalpasan ti 30 a ta- wen, regular pioneer pay laeng ni Morena. 19 Siempre, adu a matalek nga adipen ni Jehova ti saan a makapagpayunir gapu iti kasasaadda. Aniaman ti maaramidan- tayo iti panagserbitayo ken Jehova, makaipaay ti tunggal may- sa kadatayo kadagiti makaay-ayo a naespirituan a sakripisio. Iti konduktatayo, surotentayo a naimbag dagiti nalinteg a paga- lagadan ti Biblia, ken laglagipentayo nga ireprepresentartayo ni Jehova iti amin a tiempo. Iti pammati, naan-anay nga agtalek- tayo iti pannakatungpal dagiti panggep ti Dios. Iti nasayaat nga aramid, tumulongtayo a mangisaknap iti naimbag a damag. Gapu iti naimpusuan a panagyamantayo iti amin nga inaramid ni Jehova para kadatayo, itultuloytayo ti mangipaay iti amin- kararua a sakripisio ken Jehova. 19. Kasanom a mapasayaat ti panagserbim ken Jehova? 22 TI PAGWANAWANAN - ENERO 15, 2012 PASET 2
Naarian a Kinapadi a Pakagunggonaan ti Sangatauan "Dakayo ket 'maysa a napili a puli, maysa a naarian a kinapadi, maysa a nasantuan a nasion, maysa nga ili nga agpaay a naisangsangayan a sanikua.' " - 1 PED. 2:9. MAILAWLAWAGMO KADI? Kaano ti damo a pannakaikari ti naarian a kinapadi? Kasano a nakapataud ti baro a tulag iti naarian a kinapadi? Ania dagiti bendision nga ipaay ti naarian a kinapadi iti sangatauan? IDI rabii ti Nisan 14, 33 C.E., sinelebraran ni Jesu-Kristo ken ti 12 nga apostolna ti Paskua dagiti Judio iti maudi a gundaway. Kalpa- san a napapanaw ti traidor a ni Judas Iscariote, inrugi ni Jesus ti na- iduma a selebrasion a naawagan idi agangay kas "pangrabii ti Apo." (1 Cor. 11:20) Namindua a kinuna ni Jesus: "Itultuloyyo nga ara- miden daytoy kas panglaglagip kaniak." Maawagan met dayta iti Memorial, maysa a pananglaglagip ken Kristo, nangruna ti ipapa- tayna. (1 Cor. 11:24, 25) Kas panagtulnog iti dayta a bilin, dagiti Saksi ni Jehova iti intero a lubong tinawen a selselebraranda ti Me- morial. Iti daytoy a tawen, ti Nisan 14 iti kalendario dagiti Judio ket mangrugi iti ilelennek ti init inton Huebes, Abril 5. 1. Apay a naawagan met iti Memorial ti "pangrabii ti Apo," ken ania ti pang- gep dayta? PASET 2 TI PAGWANAWANAN - ENERO 15, 2012 23
2 Iti dua a bersikulo, insalaysay ni adalan a Lucas ti inaramid ken imbaga ni Jesus iti daydi nga okasion: "Nangala iti tinapay, nagya- man, pinispisina, ket intedna kadakuada, a kunkunana: 'Daytoy ka- ipapananna ti bagik a maited maigapu kadakayo. Itultuloyyo nga aramiden daytoy kas panglaglagip kaniak.' Kasta met, ti kopa iti isu met laeng a pamay-an kalpasan ti panangrabiida, a kunkunana: 'Daytoy a kopa kaipapananna ti baro a tulag babaen ti bileg ti da- rak, a maiparukpok maigapu kadakayo.' " (Luc. 22:19, 20) Kasano ti panangtarus dagiti apostol kadagita a sasao? 3 Kas Judio, pamiliar dagiti apostol kadagiti animal a sakripisio nga idatdaton dagiti papadi iti Dios iti templo idiay Jerusalem. Ma- aramid ti panagdaton tapno magun-od ti anamong ni Jehova, ken adu kadagita a daton ti agserbi kas pangabbong kadagiti basol. (Lev. 1:4; 22:17-29) Isu nga idi imbaga ni Jesus a ti bagi ken darana ket 'maited ken maiparukpok maigapu kadakuada,' natarusan dagiti apostol nga itedna ti mismo a perpekto a biagna kas sakripisio. May- sa a sakripisio a napatpateg nga amang ngem kadagiti animal. 4 Ti ngay sasao ni Jesus a "daytoy a kopa kaipapananna ti baro a tulag babaen ti bileg ti darak"? Ammo dagiti apostol ti padto ma- ipapan iti baro a tulag, a nairekord iti Jeremias 31:31-33. (Basaen.) Ipasimudaag dagiti sasao ni Jesus nga iyussuatnan dayta a baro a 2. Ania ti kinuna ni Jesus maipapan iti inusarna nga arak ken tinapay? 3. Ania ti natarusan dagiti apostol iti sasao ni Jesus maipapan iti tinapay ken arak? 4. Ania ti kayat a sawen ni Jesus idi imbagana: "Daytoy a kopa kaipapanan- na ti baro a tulag babaen ti bileg ti darak"? 24 TI PAGWANAWANAN - ENERO 15, 2012 PASET 2
tulag, a mangsukat iti Linteg ti tulag nga inaramid ni Jehova iti Is- rael babaen ken Moises. Adda kadi pagnaigan ti dua a tulag? 5 Wen, dakkel ti pagnaigan dagiti panggep ti dua a tulag. Idi im- pasdek ni Jehova ti Linteg ti tulag iti Israel, kinunana: "No siiinget nga agtulnogkayto iti timekko ket pudno a salimetmetanyonto ti tu- lagko, iti kasta sigurado nga agbalinkayto a naisangsangayan a sa- nikuak manipud iti amin a sabsabali nga ili, agsipud ta kukuak ti intero a daga. Ket dakayo agbalinkayto kaniak a maysa a pagarian ti papadi ken maysa a nasantuan a nasion." (Ex. 19:5, 6) Ania ti natarusan dagiti Israelita kadagita a sasao? TI KARI A NAARIAN A KINAPADI 6 Maawatan dagiti Israelita ti termino a "tulag" ta nakitulag ni Jehova kadagiti kapuonanda a da Noe ken Abraham. (Gen. 6:18; 9: 8-17; 15:18; 17:1-9) Kas paset ti tulagna ken Abraham, inkari ni Je- hova: "Babaen ti bin-im pudno unay a dagiti amin a nasion iti daga bendisionandanto ti bagbagida." (Gen. 22:18) Inaramid ni Jehova ti Linteg ti tulag tapno matungpal dayta a kari. Babaen iti dayta, makapagbalin ti Israel kas 'naisangsangayan a sanikua ni Jehova ma- nipud iti amin a sabsabali nga ili.' Iti ania a panggep? Tapno 'agba- linda a maysa a pagarian ti papadi' para ken Jehova. 7 Pamiliar dagiti Israelita kadagiti ari ken papadi, ngem ti la- eng nagkauna a tao a ni Melquisedec ti inanamongan ni Jehova a 5. Ania dagiti oportunidad a linuktan ti Linteg ti tulag iti Israel? 6. Ania a kari ti maitungpal babaen ti Linteg ti tulag? 7. Ania ti kaipapanan ti sasao a "maysa a pagarian ti papadi"? PASET 2 TI PAGWANAWANAN - ENERO 15, 2012 25
naggiddan a nangakem iti dayta a dua saad. (Gen. 14:18) Babaen ti Linteg ti tulag, inikkan ni Jehova ti Israel iti gundaway a mang- pataud iti "maysa a pagarian ti papadi," wenno kas ipakita dagiti naud-udi a naipaltiing a sursurat, "naarian a kinapadi," kayatna a sawen, ar-ari ken papadi pay. - 1 Ped. 2:9. 8 Siempre, ti ari ti mangituray. Ania ngarud ti akem ti padi? Kuna ti Hebreo 5:1: "Tunggal nangato a padi a maala kadagiti tattao ma- dutokan maigapu kadagiti tattao iti bambanag maipapan iti Dios, tapno mangidaton kadagiti sagut ken kadagiti sakripisio maipaay iti basbasol." Ti padi a dinutokan ni Jehova ti pannakabagi dagiti tat- tao iti imatang ti Dios. Ipakaasina ken Jehova a pakawanenna dagi- ti basol dagiti tattao babaen ti panagidatonna. Isu pay ti pannaka- bagi ni Jehova iti imatang dagiti tattao, nga isurona kadakuada dagiti linteg ti Dios. (Lev. 10:8-11; Mal. 2:7) Babaen kadagita, ikap- piana dagiti tattao iti Dios. 9 Babaen ti Linteg ti tulag, naikkan ti Israel iti gundaway a mang- pataud iti naarian a kinapadi a pakagunggonaan ti "amin a sabsa- bali nga ili." Ngem adda kondision dayta a nagsayaat nga oportuni- dad. Kuna ti Dios: "No siiinget nga agtulnogkayto iti timekko ket pudno a salimetmetanyonto ti tulagko." 'Makapagtulnogda ngata a 8. Ania ti akem dagiti papadi a dinutokan ti Dios? 9. (a) Ania ti masapul nga aramiden dagiti Israelita tapno maaddaanda iti gundaway nga agbalin a "maysa a pagarian ti papadi"? (b) Apay a nangdutok ni Jehova iti papadi iti mismo nga Israel? (c) Apay a saan a nakapataud ti Is- rael iti "maysa a pagarian ti papadi" iti sidong ti Linteg ti tulag? 26 TI PAGWANAWANAN - ENERO 15, 2012 PASET 2
siiinget ken Jehova'? Wen, ngem saan a naan-anay. (Roma 3:19, 20) Gapu iti dayta, nangdutok ni Jehova iti sumagmamano a papadi iti mismo nga Israel. Saanda nga agserbi kas ar-ari no di ket agidaton- da kadagiti animal tapno mapakawan ti basol dagiti Israelita. (Lev. 4:1-6:7) Karaman kadagita ti basol dagiti papadi a mismo. (Heb. 5: 1-3; 8:3) Nupay awaten ni Jehova dagita a sakripisio, dida naan-anay a maikkat ti basol dagiti Israelita. Ti kinapadi iti sidong ti Linteg ti tulag dina naan-anay a maikappia iti Dios uray dagiti nasingpet nga Israelita. Kas kinuna ni apostol Pablo: "Ti dara dagiti toro ken da- giti kalding saanna a mabalin nga ikkaten dagiti basol." (Heb. 10: 1-4) Gapu iti panagsukir dagiti Israelita iti Linteg, nailunodda. (Gal. 3:10) Isu a dida makapagserbi iti sangatauan kas naarian a pa- padi. 10 Saan kadin a matungpal ti kari ni Jehova a mangpataud ti Is- rael iti "maysa a pagarian ti papadi"? Matungpal, no ikagumaanda ti agtulnog kenkuana ngem saan nga iti sidong ti Linteg. Apay? (Ba- saen ti Galacia 3:19-25.) Ti Linteg sinalaknibanna dagiti natulnog nga Israelita manipud iti ulbod a panagdayaw. Tinulonganna pay ida a mangbigbig a managbasolda ken kasapulanda ti dakdakkel a sak- ripisio ngem iti aniaman nga idaton ti nangato a padi. Ti Linteg ket maysa a manangisuro a mangiturong kadakuada ken Kristo, wenno Mesias, dagiti titulo a kaipapananna "Daydiay Napulotan." Idi dim- teng ti Mesias rinugianna ti baro a tulag nga impadto ni Jeremias. 10. Ania ti panggep ti Linteg ti tulag? PASET 2 TI PAGWANAWANAN - ENERO 15, 2012 27
Dagidiay nangawat ken Kristo naawisda nga agbalin a paset ti baro a tulag ken agbalinto a "maysa a pagarian ti papadi." Ammuentayo no kasano. TI BARO A TULAG MANGPATAUD ITI NAARIAN A KINAPADI 11 Idi 29 C.E., nagbalin a Mesias ni Jesus a taga-Nazaret. Idi aga- rup 30 ti tawenna, nagpabautisar kas panangipakita iti kinatulokna a mangaramid iti naisangsangayan a pagayatan ni Jehova para ken- kuana. Isu ket binigbig ni Jehova kas 'Anakna, a dungdungnguen' ken pinulotanna, saan nga iti lana, no di ket iti nasantuan nga es- piritu. (Mat. 3:13-17; Ara. 10:38) Dayta a pannakapulot ti namag- balin ken Jesus kas Nangato a Padi ken masanguanan nga Ari ti amin a tattao a mamati kenkuana. (Heb. 1:8, 9; 5:5, 6) Isu ti pun- dasion ti pudpudno a naarian a kinapadi. 12 Kas Nangato a Padi, ania ti idaton ni Jesus tapno naan-anay a mapakawan ti natawid a basol dagiti mamati kenkuana? Isu ti na- tauan a perpekto a biagna, kas impasimudaagna idi inyussuatna ti Pananglaglagip iti ipapatayna. (Basaen ti Hebreo 9:11, 12.) Kas Nangato a Padi, nasubok ken nasanay ni Jesus manipud pannaka- bautisarna idi 29 C.E. agingga iti ipapatayna. (Heb. 4:15; 5:7-10) Kalpasan a napagungar, nagpalangit ken indatagna ken Jehova ti pa- teg ti datonna. (Heb. 9:24) Manipud idin, mabalinen ni Jesus ti ag- pakaasi ken Jehova para kadagidiay mangipakita iti pammati iti 11. Kasano a nagbalin ni Jesus a pundasion ti naarian a kinapadi? 12. Ania ti naaramidan ti daton ni Jesus? 28 TI PAGWANAWANAN - ENERO 15, 2012 PASET 2
datonna ken matulonganna ida nga agserbi iti Dios nga addaan namnama nga agbiag iti agnanayon. (Heb. 7:25) Nagserbi met ti da- tonna a nangpatalged iti baro a tulag. - Heb. 8:6; 9:15. 13 Napulotan met iti nasantuan nga espiritu dagidiay naawis nga agbalin a paset ti baro a tulag. (2 Cor. 1:21) Karaman iti dayta da- giti matalek a Judio ken kalpasanna dagiti Gentil. (Efe. 3:5, 6) Ania ti namnama dagidiay karaman iti baro a tulag? Naan-anay a mapa- kawan dagiti basolda. Inkari ni Jehova: "Pakawanekto ti biddutda, ket ti basolda saankonton a lagipen." (Jer. 31:34) Gapu ta napaka- wandan, addaandan iti gundaway nga agbalin a "maysa a pagarian ti papadi." Kinuna ni Pedro kadagiti napulotan a Kristiano: "Da- kayo ket 'maysa a napili a puli, maysa a naarian a kinapadi, maysa a nasantuan a nasion, maysa nga ili nga agpaay a naisangsangayan a sanikua, tapno ideklarayo a sisasaknap dagiti kinatan-ok' daydiay nangayab kadakayo manipud iti kinasipnget nga agturong iti nakas- kasdaaw a lawagna." (1 Ped. 2:9) Inadaw ditoy ni Pedro ti sasao ni Jehova iti Israel idi impasdekna ti Linteg ken inyaplikarna dagita kadagiti Kristiano a karaman iti baro a tulag. - Ex. 19:5, 6. TI NAARIAN A KINAPADI A PAKABENDISIONAN TI SANGATAUAN 14 Sadino ti pagserbian dagidiay karaman iti baro a tulag? Agser- bida a papadi ditoy daga, kas maysa a grupo. Pannakabagi ida ni 13. Ania ti namnama dagidiay karaman iti baro a tulag? 14. Sadino ti pagserbian dagiti naarian a papadi? PASET 2 TI PAGWANAWANAN - ENERO 15, 2012 29
Jehova kadagiti tattao babaen ti 'panangideklarada a sisasaknap ka- dagiti kinatan-okna' ken panangipaayda iti naespirituan a taraon. (Mat. 24:45; 1 Ped. 2:4, 5) Kalpasan ti ipapatay ken panagungar- da, naan-anay nga itungpalda ti akemda kas ar-ari ken papadi a ka- dua ni Kristo idiay langit. (Luc. 22:29; 1 Ped. 1:3-5; Apoc. 1:6) Pi- natalgedan dayta ti nasirmata ni apostol Juan maipapan iti adu nga espiritu a parsua iti asideg ti trono ni Jehova idiay langit. Kankan- taanda "ti Kordero" iti "baro a kanta": "Babaen iti daram nangga- tangka iti tattao maipaay iti Dios manipud iti tunggal tribu ken pag- sasao ken ili ken nasion, ket pinagbalinmo ida a kas pagarian ken papadi iti Diostayo, ket agturayda a kas ar-ari iti daga." (Apoc. 5:8- 10) Iti sabali pay a sirmata, kinuna ni Juan maipapan kadagitoy nga ari: "Isudanto ti papadi ti Dios ken ni Kristo, ket makipagturaydan- to kenkuana kas ar-ari iti sangaribu a tawen." (Apoc. 20:6) Kadua- da ni Kristo a mangbukel iti naarian a kinapadi a pakabendisionan ti sangatauan. 15 Ania dagiti bendision nga ipaay ti 144,000 iti sangatauan? Ti Apocalipsis kapitulo 21 iladawanna ida kas nailangitan a siudad, ti Baro a Jerusalem, a maawagan iti "asawa ti Kordero." (Apoc. 21:9) Kuna ti bersikulo 2 agingga iti 4: "Nakitak met ti nasantuan a siu- dad, ti Baro a Jerusalem, a bumabbaba nga aggapu idiay langit ma- nipud iti Dios ket naisagana kas maysa a nobia a naarkosan maipa- ay iti asawana. Idin nangngegko ti maysa a natbag a timek manipud 15, 16. Ania dagiti bendision nga ipaay ti naarian a kinapadi iti sangatauan? 30 TI PAGWANAWANAN - ENERO 15, 2012 PASET 2
iti trono a kunana: 'Adtoy! Ti tolda ti Dios adda iti sangatauan, ket isu makipagnaedto kadakuada, ket isudanto dagiti ilina. Ket ti Dios a mismo addanto kadakuada. Ket punasennanto ti amin a lua ka- dagiti matada, ket awanton ni patay, awanto metten ti panagled- daang wenno panagsangit wenno ut-ot. Ti immuna a bambanag naglabasdan.' " Anian a nagsayaat a bendision! Awanton ti lulua, pa- nagleddaang, ut-ot, wenno panagsangit gapu ta awanton ni patay. Perpekto ken naan-anayton a maikappia ti sangatauan iti Dios. 16 Dakamaten ti Apocalipsis 22:1, 2 dagiti kanayonan a bendision nga ipaay ti naarian a kinapadi: "Impakitana kaniak ti maysa a ka- rayan ti danum ti biag, nalitnaw a kas kristal, nga agay-ayus mani- pud iti trono ti Dios ken iti Kordero nga agpababa iti tengnga ti akaba a [dalan ti Baro a Jerusalem]. Ket iti daytoy nga igid ti kara- yan ken iti dayta nga igid adda kaykayo ti biag a mangpatpataud iti sangapulo ket dua nga apit a bunga, a mangipapaay kadagiti bunga- da iti tunggal bulan. Ket ti bulbulong dagiti kayo agpaayda iti pan- nakaagas dagiti nasion." Babaen kadagita a simboliko a probision, "dagiti nasion," wenno amin a pamilia ditoy daga, naan-anay a ma- ikkatton ti natawidda ken Adan a kinaimperpekto. Pudno a 'nagla- baston ti immuna a bambanag.' TI NAARIAN A KINAPADI ITUNGPALNA TI ANNONGENNA 17 Ti naarian a kinapadi napagbalinnanton a perpekto dagiti 17. Anianto ti maitungpal ti naarian a kinapadi? PASET 2 TI PAGWANAWANAN - ENERO 15, 2012 31
tattao inton agngudo ti 1,000 a tawen a panagserbina. Ni Kristo a Nangato a Padi ken Ari, idatagnanton ken Jehova ti perpekto a sa- ngatauan. (Basaen ti 1 Corinto 15:22-26.) Naan-anay a maitung- palton ti naarian a kinapadi ti annongenna. 18 Kalpasan ti 1,000 a tawen, anianto ti pangusaran ni Jehova ka- dagiti kameng ti naarian a kinapadi? Sigun iti Apocalipsis 22:5, "ag- turaydanto kas ar-ari iti agnanayon ken awan inggana." Siasino ti iturayanda? Saan nga ibaga ti Biblia. Ngem gapu iti imortal a biag a tagtagiragsakenda ken iti kapadasanda a nangtulong kadagiti im- perpekto a tattao, agtultuloy nga usaren ida ni Jehova kas ar-ari a mangitungpal kadagiti panggepna iti agnanayon. 19 Iti pananglaglagiptayo iti ipapatay ni Jesus inton Huebes, Ab- ril 5, 2012, dagiti kalkalpas a naadaltayo a pannursuro ti Biblia ti utobentayo. Dagiti natda a napulotan a Kristiano ditoy daga, ma- nganda iti awan lebadurana a tinapay ken uminumda iti nalabaga nga arak, a mangipakita a karamanda iti baro a tulag. Dagita a sim- bolo ti daton ni Kristo ipalagipda kadakuada dagiti naisangsanga- yan a pribilehio ken akemda iti agnanayon a panggep ti Dios. Sapay koma ta tumabunotayo amin kas panangipakita iti nauneg nga apresasiontayo ken Jehova a Dios gapu iti probisionna a naarian a kinapadi a pakagunggonaan ti sangatauan. 18. Inton maitungpal ti naarian a kinapadi ti panggepna, anianto ti pangusa- ran ni Jehova kadakuada? 19. Ania ti maipalagip kadagidiay tumabuno iti Memorial? 32 TI PAGWANAWANAN - ENERO 15, 2012 wlp12 01/15-IL-2